Helga Tiemann

Helga Tiemann (født 11. oktober 1917 i Remscheid; død 13. oktober 2008 i Köln) var en tysk maler og billedhugger. Hun portretterte gjennom årene en rekke fremstående personer i politikk, vitenskap og kultur i Tysklands daværende hovedstad Bonn.

Helga Tiemann gikk etter abitur (videregående skole) på kunstskole i Köln (Kölner Werkschulen). Fra 1937 til 1945 studerte hun ved Hochschule für Bildende Künste i Berlin. Etter krigens slutt bodde hun hos slektninger i Dagart, der hun portretterte en rekke russiske soldater og offiserer. Senere reiste hun til sine foreldre i Köln, og arbeidet som reklametegner.

Da firmaet Ford bestilte et portrett av Tysklands president Theodor Heuss, ble det starten på en lang karrière med en rekke tilsvarende oppdrag. Hun portretterte senere blant andre Konrad Adenauer, forleggeren Aenne Burda, Walter Scheel, Katia Mann, Ronald Reagan, Nelly Sachs og en rekke andre politikere. Et portrett av Hermann Josef Abs befinner seg i kunstnervillaen Villa Romana i Firenze.

Referanser 

Tyske malere
Tyske billedhuggere
Personer fra Remscheid